CELEX: C2006/326/59
Language: da
Date: 2006-12-30 00:00:00
Title: Sag C-425/06: Anmodning om præjudiciel afgørelse indgivet af Corte suprema di cassazione (Italien) den 16. oktober 2006 — Ministero dell'Economia e delle Finanze mod Part Service Srl, i likvidation

30.12.2006   
            
            
               DA
            
            
               Den Europæiske Unions Tidende
            
            
               C 326/28
            
         Anmodning om præjudiciel afgørelse indgivet af Corte suprema di cassazione (Italien) den 16. oktober 2006 — Ministero dell'Economia e delle Finanze mod Part Service Srl, i likvidation
   (Sag C-425/06)
   (2006/C 326/59)
   Processprog: italiensk
   Den forelæggende ret
   Corte suprema di cassazione
   Parter i hovedsagen
   
      Kassationsappellant: Ministero dell'Economia e delle Finanze
   
      Kassationsindstævnt: Part Service Srl, i likvidation
   Præjudicielle spørgsmål
   
               1)
            
            
               Skal begrebet retsmisbrug som fastlagt i EF-Domstolens dom i sag C-255/02 med det indhold, at hovedformålet med en transaktion er at opnå en afgiftsfordel, sammenfaldende, videre eller snævrere end begrebet transaktion udelukkende foretaget med det økonomiske formål at opnå en afgiftsfordel?
            
         
               2)
            
            
               Skal der med henblik på anvendelsen af momsreglerne antages at foreligge retsmisbrug (eller misbrug af retsformer), med deraf følgende manglende opkrævning af Fællesskabets egne indtægter fra merværdiafgiften, i forbindelse med separat indgåelse af kontrakter om finansiel udlejning (leasing), finansiering, forsikring og mægling, idet resultatet herved er opkrævning af moms alene af betalingen for overdragelse af godet til brug, hvor indgåelsen af én enkelt leasingkontrakt ifølge praksis og fortolkning ved de nationale domstole også som genstand har finansieringen og følgelig indebærer momspålæggelse af den samlede betaling?